kardosdrur/scandi-wiki huggingface dataset:
Marineregimentet

Marineregimentet, var en dansk-norsk kampenhed, som blev oprettet i 1672 med kaptajn Vogel som chef og havde garnison på Flådestation Glückstadt i byen Glückstadt, grundlagt af Christian 4. i 1617 ved Elben i Holsten.

I tiden før regimentets grundlæggelse havde danske orlogsskibe altid en gruppe regulære soldater om bord, hvis opgave var at beskyde dæk og rigning samt at entre og erobre fjendtlige fartøjer.

Oprettelsen af regimentet skyldtes formodentlig uklarhed om kommandoveje, udførelse af befalinger og andre organisatoriske foretag. Regimentets soldater måtte ikke forveksles med skibets matroser.

I flere år herefter havde danske orlogsskibe to chefer, skibsføreren som tog sig af sejlads, manøvrering og navigation, medens chefen for marineinfanteristerne var leder af selve kamphandlingerne.

Det blev betragtet som en straf at være mariner (marineinfanterist), og rekrutteringsgrundlaget til enheden omfattede individer som ikke kunne tilpasse sig i andre enheder. 

Dette skabte en tradition for særdeles hårdføre soldater. Selv blandt søens folk var disse soldater (eller soldateske som de også omtales) frygtede og hadede. Men en ting man ikke kunne fratage dem var deres kampvilje og -mod. Enheden gik ærefuldt ud af det ene slag efter det andet, uanset den danske indsats generelt. I flere slag fik de tilladelse til at forlade kamppladserne med våben i hånd som en anerkendelse for deres indsats.
 
I 1741 skiftede regimentet navn til Bornholmske infanteriregiment, som fik garnison i Rendsborg i Sydslesvig/ Holsten. I 1951 organiseredes 1 Bataljon af Bornholms værn, på grundlag af den tidligere 7. Bataljon der er oprettet d. 31/12 1680

Navngivning og garnison 
I løbet af årene havde Marineregimentet mange forskellige navne og havde flere forskellige garnisoner:

 1672: Vogels Marinekompagni
 1680: Marineregimentet
 1741: Bornhomlske Infanteriregiment 
 1785: Aarhusiske Infanteriregiment 
 1790: 1. Jyske Infanteriregiment 
 1842: 7. Line-Infanteri-Batailljon
 1860: 7. Infanteri-Batailljon
 1863: 7. Infanteri-Regiment 
 1865: 7. Line-Infanteri-Batailljon
 1867: 7. Infanteri-Batailljon
 1951: Marineregimentet, 1 Bataljon Bornholm værn
 2000: Nedlagt

Regimentet har haft garnison i følgende byer:
 1741: Rendsborg
 Nørre-jylland   
 1816: København,  
 1861: Sønderborg
 1864: Svendborg (senere Nyborg) 
 1913: Vordingborg
 1952: Bornholm

Marineregimentets fane 
På Marineregimentets 2 fanebånd står der henholdsvis:
 Neksø 1645
 Torsebro 1710
 Gadesbush 1712
 Fredericia 1849
 Frederiksstad 1850
 Dybbøl 1864

Faldet i tjeneste 1952 - 2000 
 16. august 1974, oversergent Benth Schultz Christensen ( 21. september 1952 – 16. august 1974 ) UNFICYP, Hold 21.
 18. februar 1978, oversergent Finn Aarup Christensen ( 28. juli 1951 - 18. februar 1978 ) UNFICYP, hold 28.

Eksterne henvisninger 

Marineregimentets historie 
Marineregimentet i Danmark 

Nedlagte militære enheder fra Danmark
Etableret i 1672
Sokoban

er et computerspil, hvor spilleren styrer en lagerarbejder, der skubber kasser rundt i et lagerrum. Opgaven er at placere kasserne på bestemte steder i rummet. Kun én kasse kan flyttes ad gangen, og kasser kan kun skubbes, ikke trækkes.

Eksterne henvisninger 
 

Hjernevridere
Computerspil fra 1982
DOS-spil
Linux-spil
Windows-spil
ZX Spectrum-spil
Paw

Paw er en drengebogsserie af Torry Gredsted. Hovedpersonen, drengen Paw, hvis far er dansk sømand og moder er sydamerikansk indianerkvinde, prøver at finde sin egen vej mellem to meget forskellige samfund. I 1959 blev historien filmatiseret. Filmen blev nomineret til en Oscar.

Børnebøger
Henrik 3. af England

Henrik 3. () (1. oktober 1207 – 16. november 1272) var konge af England fra 1216 til 1272. Han var søn af Johan uden Land og Isabella af Angouleme. 

Henrik 3. er en af de mindst kendte britiske monarker, trods hans lange regeringstid. Han var den første barnekonge i den engelske historie.

Biografi 
Den ni-årige Henrik blev kronet i Gloucester kort efter Johans død i 1216. De engelske baroner, der ellers havde støttet en fransk invasion for at få fjernet Johan (ledet af prins Ludvig af Frankrig), så hurtigt, at den unge prins var en bedre mulighed for indflydelse. Henriks formyndere erklærede, at de ville regere efter forskrifterne i Magna Carta, hvilket de gjorde frem til 1227.

Da Henrik blev myndig, var han ivrig efter at genskabe kongemagtens autoritet, inspireret af det autokratiske franske monarki. 

Henrik giftede sig med Eleonora af Provence og hjalp mange af sine franske slægtninge til magt og velstand.

I 1267 underskrev han Montgomerytraktaten med Llywelyn ap Gruffudd anerkendte sidstnævnte som prins af Wales og gav ham magt over området, mod at han svor troskab til Henrik.

En usædvanlig gave fra Norge 
Fra Windsor Castle sendte kong Henrik 30. oktober 1252 et brev, hvori han skrev:

Henrik havde modtaget en isbjørn fra den norske konge, en meget eksotisk gave i 1200-tallets England.

Eksterne links 
 

 

Huset Plantagenet
Konger af England
Fyrster fra middelalderen
Gadevang Kirke

Gadevang Kirke blev indviet 17. januar 1904. Kirken ligger nord for Hillerød.

Før Gadevang Kirkedistrikt blev oprettet hørte området under fem sogne: Frederiksborg Slotssogn, Tjæreby, Alsønderup, Esbønderup og Nødebo.

Kirkens orgel er bygget i 1974 af kirkens daværende organist, orgelbygger Niels Ehlert. Det er et 8 stemmers orgel med 1 manual (C-g3) og pedal (C-f1).

Eksterne kilder og henvisninger 
 Gadevang Kirke hos KortTilKirken.dk
 Gadevang Kirke hos danmarkskirker.natmus.dk (Danmarks Kirker, Nationalmuseet)

Kirker i Hillerød Kommune
Kirker i Helsingør Stift
Kirker i Frederiksborg Amt
Albin Hagström

Albin Hagström (25. maj 1905 i Orsa, Dalarna – 3. april 1952 i Stockholm) var en svensk direktør og grundlægger. 

Grundlagde i 1925 firmaet Albin Hagström, og opbyggede til sin død et forretningsimperium, der er baseret på produktion og salg af harmonikaer, hvilket gør Hagström til et internationalt kendt navn.

Albin Hagström lærte tidligt at spille harmonika, og begyndte at spille til lokale baller og fester. I 1921 køber han to tyske harmonikaer. Det ene sælger han, og det andet lejes ud til andre musikere. Dermed var kimen lagt til et stykke svensk industrihistorie.

Efter at have importeret og videresolgt harmonikaer i nogle år, kunne Albin Hagström i 1925 stifte firmaet Albin Hagström med hjemsted i Älvdalen, Sverige. Ved hjælp af målrettet annoncering i svenske dagblade, fandt han stadig nye afsætningsmuligheder, og begyndte i samarbejde med italienske harmonikabyggere at udvikle en harmonika, der var specielt tilpasset det svenske marked.

Ideen slog an, og der kom en massiv efterspørgsel på de italiensk producerede Hagström harmonikaer. Albin Hagström foretog flere rejser til Italien, hvor han fortsatte med at udvikle nye harmonikaer, og samtidigt lærte håndværket bag selve produktionen af dem.

Problemer med leverancer og den tiltagende uro på det europæiske valutamarked gør, at Albin Hagström i 1932 griber chancen, og åbner sin første harmonikafabrik i Älvdalen i Sverige. Samtidigt omdannes firmaet til et aktieselskab med navnet AB Albin Hagström.

De næste 20 år, opnår Albin Hagström at blive blandt verdens største producenter af harmonikaer, og kan til sin død se sit firma vokse i både Europa og USA. I tilknytning til sin forretningskæde Hagström Musik opbygger Albin Hagström en musikskole, der med tiden danner forbillede for den svenske musikskole.

Eksterne link og kildehenvisninger 

 The Hagstrom Official Web Site
 AB Albin Hagström 
 Historien om en svensk musikindustri 

Personer fra Orsa
Erhvervsfolk fra Sverige
Religiøse retninger inden for islam

Islam er, som så mange andre religioner, opdelt i flere retninger.

Muslimerne er delt i tre hovedretninger: Sunni, Shia og Khariji. Hovedparten af de tre grupper er i stand til stort set at have samme religiøse udøvelse, men visse teologiske og især politiske anliggender deler dem. Den største gruppe er sunni-muslimerne (der udgør ca. 85 procent) mens shia-muslimerne udgør de resterende omtrent ca. 15 procent. Kharijitterne skønnes i dag kun at udgøre et par procent af verdens muslimer.
Det afgørende for shia-muslimerne er, at der skal være en forbindelse til Muhammed gennem slægtsforhold. Shia betyder "parti", og det står her for Alis parti. Ali ibn Abi Talib var gift med Muhammeds datter, og han opfattes derfor af shia-muslimerne som den første rigtige kalif.
Sunni-muslimerne mener, at forbindelsen til Muhammed skal hentes gennem handlemønstre. Fortællingerne om, hvad Muhammed sagde og gjorde, er blevet samlet i hadith-samlinger, hvilke fungerer som en slags grundlov, man henviser til.

Udover at være opdelt i hovedretninger, er muslimske trosretninger også på tværs af retningerne, inddelt i forskellige forståelses- og fortolkningsformer. Der kan være tale om en mere heterodoks eller ortodoks trosforståelse. Som eksempel kan nævnes sufierne, som er islamiske mystikere, der fokuserer på åndelig fordybelse. Sufi-ordener kan ligne hinanden i meget høj grad mht. tro og ritualer, og alligevel være henholdsvis sunni eller shia.

Som et andet eksempel kan nævnes wahhabi-islam (mest udbredt i Saudi Arabien), som er en ekstremt ortodoks sunni-retning.

Ahmadiyya 
Ahmadiyya-bevægelsen, der har en moské i Hvidovre, ser sig selv som en del af islam. Disse tror på eksistensen af en profet efter Muhammed og anses derfor ikke som værende muslimer af de fleste muslimer, og omtaler derfor heller ikke Ahmadiyya-moskeen som en moské.

Andre 
Druserne, bektashitterne, ahl-i haqq, alevitterne og alawitterne er shi'itiske eller shi'itisk inspirerede trosretninger, som dog af mange muslimer ikke anses for at være "rigtige muslimer".

Sunnitiske grupper som deobandi-bevægelsen anses heller ikke af alle for at være "rigtige muslimer". Af andre kontroversielle grupper kan blandt andre nævnes quraniyoon, mahdavi, zikri, Nation of Islam og United Submitters International.

Islam
Fornavn

Fornavn er det navn, man bruger til at skelne den enkelte person fra andre medlemmer af en gruppe personer, typisk fordi medlemmer af en familie har det samme efternavn.

Efter navneloven gælder følgende:

 Enhver skal have mindst et fornavn (men der er i øvrigt i loven ingen begrænsning for, hvor mange fornavne, man må have).

 De eller den, der har forældremyndigheden over et barn, skal senest 6 måneder efter barnets fødsel give barnet et fornavn. 

 Som fornavn kan tages et navn, der er optaget på en særlig af ministeren for familie- og forbrugeranliggender, siden 2012 Ankestyrelsen, offentliggjort liste eller et efter ansøgning godkendt fornavn.

 Et fornavn må ikke betegne det modsatte køn i forhold til den, der skal bære navnet. Ministeren for familie- og forbrugeranliggender kan fastsætte regler, der for transpersoner gør en undtagelse herfra.

 Efter ansøgning godkendes et navn, der 

1) er et egentligt fornavn, 

2) ikke er uegnet til at blive anvendt som fornavn her i landet og 

3) ikke er upassende eller kan vække anstød. 

 Et fornavn kan bortkastes, såfremt den pågældende beholder mindst ét fornavn eller tager et andet fornavn.

Eksterne links 
 Navnelov 
 Lister over godkendte fornavne 
 Navnestatistik  – Danmarks Statistik

Personnavne
Jon Stewart

Jon Stewart (født Jonathan Stuart Leibowitz den 28. november 1962) er en amerikansk komiker, skuespiller, forfatter og fjernsynsproducer, bedst kendt som vært på talkshowet The Daily Show, som sendes af Comedy Central, der ejes af Viacom. Det er navnlig disse udsendelser, der har gjort Stewart kendt, men har også medvirket i et enkelt afsnit af komedieserien Spin City. Han har desuden vakt en del opmærksomhed som kritiker af de etablerede nyhedsmedier. Han definerer selv sit show som primært komedie, men en undersøgelse i forbindelse med præsidentvalget i 2004 viste, at The Daily Shows seere var bedre orienteret om valgets politiske indhold end seere, der havde fulgt CBS, ABC, NBC, Fox News eller CNNs valgdækning.

Efter i nogle år at have arbejdet sammen med Stewart på The Daily Show fik hans kollega Stephen Colbert sit eget, "The Colbert Report". De to refererede flittigt og koordineret til hinandens udsendelser.

I 2006 og 2008 var John Stewart vært ved Oscar-uddelingen.

DR2 viste i nogle The Daily Show fire dagen om ugen med en dags forsinkelse. Dette ophørte i 2014, da Comedy Central fik sin egen TV-kanal i Danmark.

10. februar 2015 meddelte Jon Stewart, at han ville stoppe som vært for The Daily Show. Hans sidste afsnit fandt sted 6. august, hvorefter han blev afløst af Trevor Noah.

Indflydelse på medier 
I oktober 2004 var Stewart gæst på CNNs Crossfire. Udsendelsen skiftede karakter, da Stewart gav en nådesløs generel kritik af programmets facon og studieværternes overfladiske tilgang til politiske emner. Denne udsendelse skabte megen røre i offentligheden i almindelighed og en selvkritisk debat i mediekredse i særdeleshed. Crossfire blev nedlagt et par måneder senere, en beslutning CNN offentligt tilskrev Stewarts kritik.
I marts 2009 vakte Stewart igen opsigt efter gentagne gange at have kritiseret CNBC, en ellers velanskreven TV-kanal, der primært henvender sig til et publikum med professionel interesse i finansmarkeder. Stewart demonstrerede med mange klip fra TV-arkiver, at CNBC havde forsømt at fremlægge uafhængige analyser af USAs finansmarked op til dettes sammenbrud i vinteren 2008-2009. CNBCs Jim Cramer lod sig interviewe af Jon Stewart i The Daily Show 11. marts 2009, et interview der blev ivrigt debatteret i førende medier.

Referencer

Eksterne henvisninger 

 The Daily Show profil
 

Komikere fra USA
Satirikere fra USA
Personer fra USA
Tv-værter fra USA
Jøder fra USA
Tv-producere fra USA
Veganere
Personer fra New York City
Red Alert

Red Alert kan henvise til:

Alarmtilstand 

 Red alert, en høj alarmtilstand

Videospil 
 Command & Conquer: Red Alert – computerspilserie startet af Westwood i 1995.

Film og tv-serier 
 Red Alert (Star Trek) – højeste grad af alarmberedskab i det fiktionelle univers Star Trek.
 Red Alert: The War Within, en indisk film fra 2010.
 Red Alert (gameshow), et britisk tv-gameshow

Bøger 
 Red Alert (bog) – en novelle fra 1958 af forfatteren Peter George.

Musik 
 Red Alert (band) – punkband fra Sunderland, England, oprettet i 1979.

Albummer 

 Red Alert (Agent 51 album) (1998)
 Red Alert (Red Garland album) (1978)
 Red Alert, et album fra 2004 af Sizzla
 Red Alert, et album fra 2002 af Warp 11

Sange 

 "Red Alert" fra 1999 af Basement Jaxx
 "Red Alert", fra 2019 af KSI og Randolph fra New Age
Bikini (flertydig)

Bikini kan have flere betydninger:
 Bikini – badedragt.
 Bikini (gruppe) – Dansk pop-duo bestående af Kamille og Christine.
 Bikini-atollen – ø-gruppe i Stillehavet.
 BIKINI – engelsk beredskabsskala.
BIKINI

BIKINI er en beredskabsskala som bruges af de britiske myndigheder, specielt forsvarsministeriet, for at advare mod terrorisme. 

Skalaen er som angivet nedenfor, med de alvorligste niveauer øverst:

De højeste niveauer, RØD og GUL, opretholdes kun i begrænset tid. 

Gældende niveau skiltes ofte på offentlige bygninger.

Beredskab
Storbritannien
Etableret i 1970
Ophørt i 2006
Ektodermale dysplasier

Ektodermale dysplasier er en gruppe beslægtede arvelige lidelser – over 150 forskellige syndromer er identificeret. Lidelserne rammer især hår, tænder, negle, svedkirtler, kraniets opbygning og fingre. Lidelserne har navn efter at de berørte organer og andre legemsdele dannes af ektoderm, et af lagene i den tidlige fosterdannelse.

En person med hypohidrotisk ektodermal dysplasi (også kendt som Christ-Siemens-Touraine syndrom) er skuespilleren Michael Berryman.

Medfødte misdannelser, deformiteter og kromosomafvigelser
Svaghedszone

En tektonisk svaghedszone er for det meste en stejlt liggende struktur i jordskorpen, der er mindre stabil end omgivelserne.

Pladetektonik
Evangeline Lilly

Nicole Evangeline Lilly (født 3. august 1979 i Alberta, Canada) er en canadisk skuespillerinde, bedst kendt som Katherine "Kate" Austen i den amerikanske tv-serie Lost.

Hendes karriere startede da hun blev opdaget af den kendte Ford modeling agency, som ville have hende som model. Hun tog jobbet, så hun kunne betale sit studium i Vancouver. Senere fik hun tilbudt små skuespilroller, f.eks. i Kingdom Hospital, den amerikanske genindspilning af Lars von Triers Riget. Evangelines gennembrud fik hun med rollen Kate Austen i Lost, hvor hun i første sæson fik $80.000 per afsnit. Evangeline dannede tidligere kærestepar med Dominic Monaghan der spillede Charlie Pace i Lost. Hendes kendte kaldenavne er "Evi" og "Monkey". Tilnavnet Monkey fik hun, da hun under opholdet med Lost-holdet viste, at hun havde nemt ved at klatre i træer.

Filmografi

Film

Fjernsyn

Eksterne henvisninger 

 
 Evangeline Fan Site (på engelsk) 

Skuespillere fra Canada
Walt Lloyd

Walter "Walt" Lloyd er en fiktiv person i tv-serien Lost, spillet af Malcolm David Kelly. Walt er 10 år og hans biologiske forældre er Michael Dawson og Susan Lloyd. Michael overdrager sin forældremyndighed til Susans nye kæreste, Brian Porter, og er ikke tilstedeværende i størstedelen af Walts barndom.

Baggrund

Personlighed 
Walt er modnet betydligt i en alder af 10 år, som følge af de talrige oplevelser og erfaring han har gjort sig. Hans mor døde kort før flystyrtet og han har flyttet mange gange. Det vides at han blandt andet har boet i Amsterdam og Sydney; Det forklarer også hans manglende accent – påpeget af Locke.

Walt er beskrevet som "speciel," af blandt andet Brian Porter og Tom;

Bea Klugh spørger Michael om Walt nogensinde er dukket op på steder, hvor han ikke burde være.

Produktionsvanskeligheder 
Produktionsholdet har hele tiden vidst at de med tiden ville få problemer med Malcolms alder. Historien på øen løber ikke engang et år, mens skuespilleren når at have fødselsdag fem-seks gange. I "Through the Looking Glass" har Walt åbenlyst en mørkere stemme og et ældrere udseende, da han på det givende tidspunkt ikke havde medvirket i et godt et år.

Biografi

Før flystyrtet 
Før flystyrtet flyttede Walt ofte, sammen med sin mor. På tidspunktet hvor faderen Michael Dawson omsider forenes med sin søn, bor de i Australien. Efter Walts mor døde, rejste stedfaderen Brian over til Michael, og fortalte at han ikke var i stand til at tage sig af Walt.

Efter flystyrtet

Sæson 1 
Walt løber meget omkring, og tilbringer meget tid sammen med John Locke, ude på øen. Walt er det eneste kendte barn, inden Claire Littleton føder sit barn i slutningen af sæson 1.

Sæson 2 
Walt er blevet kidnappet, og hans far, Michael Dawson, prøver at befri ham.

Sæson 3 
Walt viser sig kun kort i sæson 3, men spiller alligevel en betydelig rolle i det sidste afsnit "Through the Looking Glass".

Trivia

Fodnoter 

Fiktive personer fra Lost
Faxe Kirke

Faxe Kirke er en kirke i Faxe.

Kirken er fra midten af 1400-tallet og opført i sengotisk stil af røde munkesten med hvide kridtstensbjælker.

I våbenhuset findes kalkmalerier fra før reformationen.

Kong Hans forærede i 1492 kirken til Københavns Universitet, som ejede den frem til 1934, hvor den overgik til selveje.

Eksterne kilder og henvisninger 
 Faxe Kirke  hos nordenskirker.dk
 Faxe Kirke  hos KortTilKirken.dk
 Faxe Kirke  i bogværket Danmarks Kirker (udg. af Nationalmuseet)

Kirker i Faxe Kommune
Kirke
Kirker i Roskilde Stift
Kirker i Præstø Amt
Gotisk arkitektur i Danmark
Motello

Motello er en dansk film fra 1998.
Manuskript og instruktion Michael Wikke og Steen Rasmussen.
Blandt de medvirkende kan nævnes:

Allan Olsen
Sidse Babett Knudsen
Bent Warburg
Solbjørg Højfeldt
Bjarne Henriksen
Peter Frödin
Michael Wikke
Steen Rasmussen
Peter Reichhardt
Pia Vieth
Kai Løvring
Helene Egelund
Mads Larsen

Eksterne henvisninger 
 

Spillefilm fra Danmark
Danske film fra 1998
Magnetisørens femte vinter

Magnetisørens femte vinter er en dansk/svensk film fra 1999.
Manuskript: Morten Henriksen, Jonas Cornell og Per Olov Enquist efter en roman af sidstnævnte.
Instruktion: Morten Henriksen.
Blandt de medvirkende kan nævnes:

Rolf Lassgård
Ole Lemmeke
Erland Josephson
Björn Granath
Stina Ekblad

Eksterne henvisninger 
 

Danske film fra 1999
Film fra Danmark (administrationskategori)
Svenske film fra 1999
Klinkevals

Klinkevals er en dansk film fra 1999, instrueret af Hans Kristensen efter et manuskript af Jens Dahl, Kim Leona og John Stefan Olsen, bygget over Jane Aamunds roman af samme navn.

Medvirkende
Mette Lisby
Morten Gundel
Pelle Koppel
Lars Simonsen
Bodil Jørgensen
Kristian Halken
Sanne Grangaard
Thomas Eje
Karl Bille
Birthe Neumann
Anne Louise Hassing
Peter Schrøder
Maria Stokholm
Ellen Hillingsø
Birgitte Raaberg
Allan Olsen
Hans Henrik Voetmann
Lars Lunøe
Grethe Mogensen
Lise Schrøder
Claus Strandberg
Christiane Rohde
Peter Aude
Jan Hertz
Solbjørg Højfeldt

Eksterne henvisninger 
 

Dramafilm fra Danmark
Danske film fra 1999
Film instrueret af Hans Kristensen
Dansksprogede film
Daria

Daria er en amerikansk animeret tv-serie skabt af Glenn Eichler og Suesie Lewis Lynn. Serien opstod som et spin-off af Beavis and Butt-head. Begge serier blev produceret af MTVs nu lukkede animationsafdeling. I seriens levetid fra 1997 til 2001 produceredes 65, af hvilke 39 er vist på TV 2. Herudover er også produceret to fjernsynsfilm baseret på serien; Is It Fall Yet? og It It College Yet?.

Historie 
Daria optrådte først lejlighedsvis i MTVs animerede serie Beavis and Butthead, hvor hun forsøgte at få seriens to hovedpersoner til at fremstå mere intelligente end de opfattedes. I løbet af seriens sidste sæson foreslog MTV Glenn Eichler at figuren Daria skulle have sin egen eponyme serie. Eichler var enig, og fungerede med Susie Lewis, der ligeledes havde arbejdet på Beavis and Butt-head, som ledende producer på serien Daria.

Det første afsnit af Daria (ikke inkluderende et grovt tegnet og aldrig vist pilotafsnit) blev vist 3. marts, 1997. Afsnittet omhandlede familien Morgendorffers flytning til Lawndale fra Highland, den fiktive by hvor handlingen i Beavis and Butt-head fandt sted. I forhold til Beavis and Butt-head forøgedes hovedpersonen Darias antisociale opførsel. Manuskriptforfatterne lod flere af figurernes personligheder være overdrevne.

Hvorimod retfærdiggørelsen af Beavis and Butt-heads væren vist på MTV var den løbende visning og hån af musikvideoer, havde Daria ingen underlægningsmusik, men brugte i stedet aktuel populærmusik ved begyndelsen af scener og ved rulleteksterne. Grundet denne brug af adskillige sange i hvert enkelt afsnit og de dervedkommende copyrightproblemer, er en officiel udgivelse af afsnittene på videbånd eller dvd usandsyngligt. Det er imidlertid muligt at anskaffe illegitime kopier på markedet. Da Daria blev produceret umiddelbart før det for alvor blev populært at producere dvd-versioner af tv-programmer var dette problem ikke forudset.

Seriens levetid var 5 år, og den blev afsluttet i med filmen Is It College Yet? i 2002. Den animerede fjernsynsflim var ikke serieskabernes oprindelige idé om en afslutning; de havde planlagt at det sidste afsnit i den 5. sæson (Boxing Daria) skulle fungere som afslutning. Da MTV anmodede om skabelsen af endnu en halvsæson, gik Eichler med til at skabe endnu én Daria-produktion som seriens officielle finale. Dette blev Is It College Yet?, der blev vist den 21. januar, 2002.

Eksterne henvisninger 
 
Animerede tv-serier fra USA
Amerikanske tv-serier fra 1990'erne
Amerikanske tv-serier fra 2000'erne
Tv-programmer fra MTV
Cher (departement)

Cher () er et fransk departement i regionen Centre. Hovedbyen er Bourges, og departementet har 314.428 indbyggere (1999).

Der er 3 arrondissementer, 19 kantoner og 290 kommuner i Cher.

Departementer i Frankrig
Blokskib

Et blokskib er et linjeskib uden rigning, dvs. sejl m.m.. Blokskibe lå derfor forankret (også under søslag), men var udstyret med kanoner. Grundet deres manglende manøvredygtighed blev blokskibe anvendt til forsvar af stillinger som f.eks. i forbindelse med Slaget på Reden i 1801.

Skibstyper